**ZAPISNIK**

**7. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

torek, 19. 3. 2024

Prisotni člani

in aktivni

udeleženci: Danijel Levičar, mag. Andrej Rajh, Ana Vidmar, mag. Miran Gajšek, Igor Feketija, Ervina Jarc, mag. Miranda Groff Ferjančič, dr. Tomaž Nemec, Dejan Vladić, Božidar Krajnc, mag. Matej Skočir, dr. Janez Gale, mag. Hinko Šolinc.

Odsotni: dr. Dejan Paravan, dr. Bruno Glaser, Gorazd Pfeifer, Matevž Frangež, dr. Jure Gašparič, dr. Matjaž Krajnc, mag. Aleksander Mervar, dr. Jurij Klančnik, mag. Marko Štucin, Drago Bregar, Luka Mesec, Igor Sirc.

Ostali prisotni: Vanja Bogolin, Robert Bergant, Monika Golob, Tomaž Boh, Simona Pirnat Skeledžija, Polona Faletič.

Sedmo sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 14.00 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 6. seje delovne skupine JEK2.
2. Status projekta JEK2, poročevalec: GEN energija.
3. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
4. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
5. Aktualno glede Resolucije o dolgoročni miroljubni rabi jedrske energije v Sloveniji in pobude za referendum.
6. Razno.
7. **Potrditev dnevnega reda in zapisnika 6. seje delovne skupine JEK2.**

**SKLEP št. 7.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 6. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2.

V razpravo glede analize potresne varnosti in pobude za DPN so se vključili vodja delovne skupine, GEN energija, MF, URSJV in MNVP.

**SKLEP št. 7.2/1:** Člani in aktivni udeleženci so se seznanili s statusom projekta JEK2.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.**

Vodja ODS, dr. Janez Gale je seznanil člane in aktivne udeležence z vsebinami, ki so bile obravnavane na zadnji seji ODS.

V razpravi je MNVP opozoril, da se po dolgih letih ponovno pripravlja pobuda za DPN za jedrsko elektrarno in je izjemno pomembno, da se ta pripravi v skladu z vsemi predpisi in se na ta način zmanjša tveganja.

**SKLEP št. 7.3/1:** Člani in aktivni udeleženci so se seznanili z delom ožje delovne skupine za spremljanje priprave pobude za državni prostorski načrt JEK2.

**SKLEP št. 7.3/2:** Za naslednjo sejo, ki bo posvečena pobudi za državni prostorski načrt JEK2, GEN energija pripravi predstavitev. Na sejo se povabi tudi župane posavskih občin.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je članom in aktivnim udeležencem sporočil, da se ožja delovna skupina za pripravo posebnega zakona za JEK2, do sedaj še ni sestala.

V razpravo glede potrebe po posebnem zakonu so se vključili vodja delovne skupine, GEN energija, MNVP in MF.

**SKLEP št. 7.4/1:** Do naslednje seje delovne skupine za koordinacijo pripravljalnih aktivnosti na projektu JEK2, se organizira prva seja ožje delovne skupine za pripravo posebnega zakona za JEK2.

1. **Aktualno glede Resolucije o dolgoročni miroljubni rabi jedrske energije v Sloveniji in pobude za referendum.**

Na seji je bila razdeljena končna verzija Resolucije o dolgoročni miroljubni rabi jedrske energije v Sloveniji in pobude za referendum, ki bo obravnavana na seji vlade dne 28. 3. 2024, vodja delovne skupine pa je predstavil potek usklajevanja besedila resolucije s poslanskimi skupinami. Prav tako je bil na seji razdeljen in predstavljen predlog za razpis posvetovalnega referenduma o zagotavljanju stabilne oskrbe z nizkooglično električno energijo, ki jo je dne 12. 3. 2024 vložila skupina poslank in poslancev iz Gibanja svoboda, Socialnih demokratov, Slovenske demokratske stranke in Nove Slovenije.

Poleg tega je vodja delovne skupine člane in aktivne udeležence obvestil, da bo dne 21. 3. 2024 v Bruslju potekal jedrski vrh, na katerem bo sodeloval tudi predsednik vlade, dr. Robert Golob.

**SKLEP št. 7.5/1:** Člani in aktivni udeleženci so se seznanili z aktualnim stanjem Resolucije o dolgoročni miroljubni rabi jedrske energije v Sloveniji in pobude za referendum.

1. **Razno.**

Iz MNVP so opozorili, da je zelo pomembno, da GEN energija čim prej izbere strokovno organizacijo za vodenje postopka pridobivanja okoljevarstvenega dovoljenja.

URSJV pa je opozoril na nerešeno problematika ogrožanja lokacije JEK2 zaradi dveh projektov, in sicer projekta izgradnje obvoznice Krško-Brežice in projekta MORS za izgradnjo črpališča letalskega goriva v Stari vasi, ki je v celoti znotraj 1500 m pasu (območje omejene rabe) okoli bodoče lokacije JEK2.

Seja se je zaključila ob 14:50 uri.

Zapisala: Polona Faletič

Danijel Levičar

vodja delovne skupine